CELEX: 32005D0770
Language: lt
Date: 1130976000000
Title: 2005/770/EB: 2005 m. lapkričio 3 d. Komisijos sprendimas, iš dalies keičiantis Sprendimo 2003/634/EB dėl patvirtintų zonų ir patvirtintų ūkių nepatvirtintose zonose statuso suteikimo dėl žuvų virusinės hemoraginės septicemijos (VHS) ir infekcinės hematopoetinės nekrozės (IHN) patvirtinimo programų I ir II priedus (pranešta dokumentu Nr. C(2005) 4185)   (Tekstas svarbus EEE)

5.11.2005   
            
            
               LT
            
            
               Europos Sąjungos oficialusis leidinys
            
            
               L 291/33
            
         
      KOMISIJOS SPRENDIMAS
   
   2005 m. lapkričio 3 d.
   iš dalies keičiantis Sprendimo 2003/634/EB dėl patvirtintų zonų ir patvirtintų ūkių nepatvirtintose zonose statuso suteikimo dėl žuvų virusinės hemoraginės septicemijos (VHS) ir infekcinės hematopoetinės nekrozės (IHN) patvirtinimo programų I ir II priedus
   (pranešta dokumentu Nr. C(2005) 4185)
   (Tekstas svarbus EEE)
   (2005/770/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. sausio 28 d. Tarybos direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir jų produktų teikimą į rinką (1), ypač į jos 10 straipsnio 2 dalį,
   kadangi:
   
               (1)
            
            
               Komisijos sprendimu 2003/634/EB (2) yra patvirtinamos ir jame išvardijamos įvairių valstybių narių pateiktos programos. Šios programos skirtos tam, kad valstybė narė vėliau galėtų pradėti procedūras, siekdama, kad nepatvirtintoje zonoje esančiai zonai ar ūkiui būtų suteiktas patvirtintos zonos ar patvirtinto ūkio statusas dėl vienos ar kelių žuvų ligų, susijusių su virusine hemoragine septicemija (VHS) ir infekcine hematopoetine nekroze (IHN).
            
         
               (2)
            
            
               Suomijai taikoma programa dėl IHN visoje šalies teritorijoje ir dėl VHS kontinentinėje šalies dalyje buvo užbaigta ir turėtų būti išbraukta iš Sprendimo 2003/634/EB I priedo.
            
         
               (3)
            
            
               Programa, taikoma Incubatoio ittico di valle – Loc. Cascina Prelle – Traversella (TO), buvo užbaigta ir turėtų būti išbraukta iš Sprendimo 2003/634/EB II priedo.
            
         
               (4)
            
            
               Todėl reikėtų atitinkamai iš dalies pakeisti Sprendimą 2003/634/EB.
            
         
               (5)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2003/634/EB iš dalies keičiamas taip:
   
               1)
            
            
               I priedas yra pakeičiamas šio sprendimo I priede pateiktu tekstu;
            
         
               2)
            
            
               II priedas yra pakeičiamas šio sprendimo II priede pateiktu tekstu.
            
         2 straipsnis
   Šis sprendimas skirtas valstybėms narėms.
   
      Priimta Briuselyje, 2005 m. lapkričio 3 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 46, 1991 2 19, p. 1. Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).
   
      (2)  OL L 220, 2003 9 3, p. 8. Sprendimas su paskutiniais pakeitimais, padarytais Sprendimu 2005/414/EB (OL L 141, 2005 6 4, p. 29).
   
      I PRIEDAS
      
         
            „I PRIEDAS
            PROGRAMOS, PATEIKTOS DĖL PATVIRTINTOS ZONOS STATUSO SUTEIKIMO DĖL VIENOS AR KELIŲ ŽUVŲ LIGŲ, SUSIJUSIŲ SU VHS IR IHN
            1.   DANIJA
            1995 M. GEGUŽĖS 22 D. DANIJOS PATEIKTOS PROGRAMOS TAIKOMOS:
            
                        —
                     
                     
                        FISKEBÆK Å nuotėkio baseinui
                     
                  
                        —
                     
                     
                        visoms JUTLANDIJOS DALIMS, esančioms į pietus ir vakarus nuo Storåen, Karup å, Gudenåen ir Grejs å nuotėkio baseinų
                     
                  
                        —
                     
                     
                        visai DANIJOS SALŲ teritorijai
                     
                  2.   VOKIETIJA
            1999 M. VASARIO 25 D. VOKIETIJOS PATEIKTA PROGRAMA TAIKOMA:
            
                        —
                     
                     
                        „OBERN NAGOLD“ vandens nuotėkio baseino zonai
                     
                  3.   ITALIJA
            3.1.   2001 M. SPALIO 6 D. RAŠTU SU PAKEITIMAIS, PADARYTAIS 2003 M. KOVO 27 D. RAŠTU, ITALIJOS PATEIKTA PROGRAMA DĖL BOLZANO AUTONOMINĖS PROVINCIJOS TAIKOMA:
            Bolzano provincijos zonai
            
                        —
                     
                     
                        Zoną sudaro visi Bolzano provincijos vandens nuotėkio baseinai.
                        Zonai priklauso ZONA VAL D'ADIGE zonos aukštutinė dalis, t. y. Adige upės nuotėkio baseinai nuo jos ištakų Bolzano provincijoje iki Bolzano ir Trento provincijų ribos.
                        Likusiajai daliai, t. y. ZONA VAL D'ADIGE zonos žemutiniai daliai, taikoma patvirtinta programa dėl Trento autonominės provincijos. Šios zonos aukštutinė ir žemutinė dalys laikomos vientisu epidemiologiniu vienetu.
                     
                  3.2.   1996 M. GRUODŽIO 23 D. IR 1997 M. LIEPOS 14 D. ITALIJOS PATEIKTOS PROGRAMOS DĖL TRENTO AUTONOMINĖS PROVICIJOS TAIKOMOS:
            Zona Val di Sole e Val di Non
            
                        —
                     
                     
                        Vandens nuotėkio baseinas nuo Noce upelio ištakų iki S. Giustina užtvankos.
                     
                  Zona Val d’Adige – žemupys
            
                        —
                     
                     
                        Adige upės ir jos ištakų, esančių Trento autonominėje provincijoje, vandens nuotėkio baseinai nuo Trento ir Bolzano provincijų ribos iki Ala užtvankos (hidroelektrinės).
                        (NB: ZONA VAL D'ADIGE zonos aukštutinei daliai taikoma patvirtinta programa dėl Bolzano provincijos. Šios zonos aukštutinė ir žemutinė dalys laikomos vientisu epidemiologiniu vienetu.)
                     
                  Zona del torrente Arnò
            
                        —
                     
                     
                        Vandens nuotėkio baseinas nuo Arnò kalnų upelio ištakų iki žemupio ribų prieš Arnò srauto įtekėjimą į Sarca upę
                     
                  Zona Val Banale
            
                        —
                     
                     
                        Ambies upelio nuotėkio baseinas iki hidroelektrinės užtvankos
                     
                  Zona Varone
            
                        —
                     
                     
                        Vandens nuotėkio baseinas nuo Magnone upelio ištakų iki krioklio
                     
                  Zona Alto e Basso Chiese
            
                        —
                     
                     
                        Vandens nuotėkio baseinas nuo Chiese upės ištakų iki Condino užtvankos, išskyrus Adana ir Palvico kalnų upelių baseinus
                     
                  Zona del torrente Palvico
            
                        —
                     
                     
                        Vandens nuotėkio baseinas nuo Palvico kalnų upelio baseino iki nelaidžios užtvaros, pastatytos iš betono ir akmenų
                     
                  3.3.   2001 M. VASARIO 21 D. ITALIJOS PATEIKTA PROGRAMA DĖL VENECIJOS SRITIES TAIKOMA:
            Zona del torrente Astico
            
                        —
                     
                     
                        Astico upės vandens nuotėkio baseinas nuo jos ištakų (Trento autonominėje provincijoje ir Vicenza provincijoje) iki užtvankos netoli Pedescala tilto Vicenza provincijoje.
                        Astico upės žemupio dalis tarp užtvankos netoli Pedescala tilto ir Pria Maglio užtvankos laikoma buferine zona.
                     
                  3.4.   2002 M. VASARIO 20 D. ITALIJOS PATEIKTA PROGRAMA DĖL UMBRIJOS SRITIES TAIKOMA:
            
               Zona Fosso di Monterivoso: Monterivoso upės vandens nuotėkio baseinas nuo jos ištakų iki nepratekamų užtvarų šalia Ferentillo
            3.5.   2003 M. GRUODŽIO 23 D. ITALIJOS PATEIKTA PROGRAMA DĖL LOMBARDIJOS SRITIES TAIKOMA:
            
               Zona valle del torrente Venina:
               Vienna upės vandens nuotėkio baseinas nuo jos ištakų iki šių ribų
            
                        —
                     
                     
                        Vakaruose: Livrio slėnis
                     
                  
                        —
                     
                     
                        Pietuose: Orobie Apls nuo Publino perėjos iki Retorta viršukalnės
                     
                  
                        —
                     
                     
                        Rytų Armisa ir Armisola slėniai
                     
                  3.6.   2004 M. RUGSĖJO 23 D. ITALIJOS PATEIKTA PROGRAMA DĖL TOSKANOS REGIONO TAIKOMA:
            
               Zona valle di Tosi: Vicano di S. Ellero upės vandens nuotėkio baseinas nuo jos ištakų iki Il Greto užtvankos netoli Raggioli gyvenvietės
            4.   SUOMIJA
            4.1.   1995 M. GEGUŽĖS 29 D. SUOMIJOS PATEIKTA VHS FREEDOM (1) PROGRAMA IR SPECIFINĖS LIKVIDAVIMO PRIEMONĖS, SU PAKEITIMAIS, PADARYTAIS 2002 M. KOVO 27 D., 2002 M. BIRŽELIO 4 D., 2003 M. KOVO 12 D., 2003 M. BIRŽELIO 12 D., 2003 M. SPALIO 20 D. IR 2005 M. GEGUŽĖS 17 D. RAŠTAIS, TAIKOMA:
            
                        —
                     
                     
                        Visai SUOMIJOS pakrantei su specifinėmis likvidavimo priemonėmis, taikomomis:
                        
                                    —
                                 
                                 
                                    Åland provincijoje
                                 
                              
                                    —
                                 
                                 
                                    Pyhtää ribotos prieigos zonoje
                                 
                              
                                    —
                                 
                                 
                                    ribotos prieigos zonoje, apimančioje Uusikaupunki, Pyhäranta ir Rauma savivaldybes
                                 
                              
                  5.   KIPRAS
            2004 M. BALANDŽIO 20 D. KIPRO PATEIKTOS PROGRAMOS TAIKOMOS:
            
                        —
                     
                     
                        visai Kipro teritorijai“.
                     
                  
      
      
         (1)  Šiuo sprendimu užbaigiama su IHN, dėl kurios buvo suteiktas patvirtintos zonos statusas, susijusi programa.
   
   
      II PRIEDAS
      
         
            „II PRIEDAS
            PROGRAMOS, PATEIKTOS DĖL PATVIRTINTO ŪKIO NEPATVIRTINTOJE ZONOJE STATUSO SUTEIKIMO DĖL VIENOS AR KELIŲ ŽUVŲ LIGŲ, SUSIJUSIŲ SU VHS IR IHN
            1.   ITALIJA
            1.1.   2000 M. GEGUŽĖS 2 D. ITALIJOS PATEIKTA PROGRAMA DĖL FRIULI VENEZIA GIULIA SRITIES UDINE PROVINCIJOS TAIKOMA:
            Tagliamento upės nuotėkio baseino ūkiams:
            
                        —
                     
                     
                        
                           Azienda Vidotti Giulio s.n.c., Sutrio
                        
                     
                  1.2.   2003 M. GRUODŽIO 21 D. ITALIJOS PATEIKTA PROGRAMA DĖL VENETO SRITIES TAIKOMA:
            Ūkiui:
            
                        —
                     
                     
                        
                           Azienda agricola Bassan Antonio.“